Document ID: /fineweb-2-swissfilter-quality_10-filterrobots/filtered/02038.jsonl.gz/266

Tar l'accident datiers da la metropola da Milaun èn almain quatter persunas mortas e 10 persunas vegnidas blessadas fermamain. Ulteriuras 90 persunas vegnian tractadas en ospitals a Milaun. Ellas sajan vegnidas transportadas en ospitals en la regiun. Indicaziuns uffizialas na datti anc betg.
Il tren regiunal è svià la gievgia a bun'ura ord raschuns anc betg enconuschentas. En tut èn quatter chars siglids ord ils binaris. Il tren era sin via da Cremona a Milaun. Quai rapporta l’agentura da novitads taliana ANSA. Ella sa referescha ad indicaziuns da forzas da salvament.
RR novitads 10:00